Abstinenčné príznaky po vysadení Neuro25
Dobrý večer prajem chcem sa opýtať užívam neuro25 ml teraz až nemám mám tlak v hlave potom začnú tepy aj tlak sa zvyši ako dlho trvajú abstinenčné príznaky koľko dní a či nemôžem odpadnúť ďakujem
Dobrý deň.
Ďakujeme za Vašu otázku.
Náhle ukončenie liečby liekom Neurol spôsobuje abstinenčné príznaky. Tie sa môžu prejaviť bolesťami hlavy, bolesťami svalov, nadmernou úzkosťou, napätím, nepokojom, zmätenosťou, podráždenosťou a nespavosťou. V závažných prípadoch sa môžu vyskytnúť i pocit nereálnosti, pocit odcudzenia a neprirodzenosti vo vzťahu k okoliu alebo k sebe samému, citlivosť na zvuk, necitlivosť a brnenie končatín, precitlivenosť na svetlo, hluk a fyzický kontakt, halucinácie alebo epileptický záchvat. Z tohto dôvodu lekár postupne znižuje dávku lieku podľa  individuálnych potrieb, pretože postupné znižovanie dávky lieku závisí od viacerých faktorov (napr. trvanie liečby, denná dávka, zdravotný stav a indikácia podávania lieku). Pokiaľ sa však napriek tomu vyskytli abstinenčné príznaky a máte obavy, je potrebné upovedomiť o danej skutočnosti predpisujúceho lekára, ktorý zváži ďalší postup. Dĺžka trvania abstinenčných príznakov je žiaľ vysoko individuálna, preto sa nedá s určitosťou stanoviť doba, za ktorú príznaky vymiznú.
Prajem pekný zvyšok dňa.
S pozdravom
Mgr. Barbora Bičanovská